വെള്ളാപ്പള്ളി നടേശൻ

എസ്.എൻ.ഡി.പി.യോഗം, എസ്.എൻ ട്രസ്റ്റ് എന്നിവയുടെ ജനറൽ സെക്രട്ടറിയാണ് **വെള്ളാപ്പള്ളി നടേശൻ**. തുടർച്ചയായി മൂന്നു തവണ എസ്.എൻ.ഡി.പി യോഗത്തിന്റെ മുഖ്യകാര്യനിർവ്വാഹകനായി അദ്ദേഹം തെരഞ്ഞെടുക്കപ്പെട്ടിട്ടുണ്ട്. 1937 സെപ്റ്റംബർ 10-ന്‌‍ ആലപ്പുഴ ജില്ലയിലെ കണിച്ചുകുളങ്ങരയിൽ ജനനം. വെള്ളാപ്പള്ളി കേശവനും ദേവകിയും ആണ് അദ്ദേഹത്തിന്റെ മാതാപിതാക്കൾ. ഇവരുടെ പന്ത്രണ്ടു മക്കളിൽ ഏഴാമനാണ് നടേശൻ. പ്രീതിയാണ് ഭാര്യ. തുഷാർ, വന്ദന, പരേതനായ വിനീത് എന്നിവർ മക്കളാണ്.**.**  2026-ൽ പത്മഭൂഷൺ പുരസ്കാരം ലഭിച്ചു. വർഗ്ഗീയവും സാമുദായിക വിദ്വേഷം ജനിപ്പിക്കുന്നതുമായ പ്രസ്താവനകൾ അദ്ദേഹം നിരന്തരമായി നടത്താറുണ്ട്. കേരളത്തിലെ ഇടതുപക്ഷ സർക്കാറിന്റെ നവോത്ഥാനസമിതിയുടെ അധ്യക്ഷൻ കൂടിയാണ് അദ്ദേഹം.

## ജീവിത രേഖ
ആലപ്പുഴ ജില്ലയിലെ ചേർത്തല താലൂക്കിലെ
കണിച്ചുകുളങ്ങരയിലെ അതിസമ്പന്നമായ ഒരു ഈഴവ കുടുംബത്തിൽ വെള്ളാപ്പള്ളി കേശവൻ മുതലാളിയുടേയും ദേവകിയമ്മയുടേയും 12 മക്കളിൽ ഏഴാമനായി 1937 സെപ്റ്റംബർ പത്തിന് ചിങ്ങമാസത്തിലെ വിശാഖം നക്ഷത്രത്തിൽ ജനനം. നടേശൻ, നടരാജൻ ഇരട്ട സഹോദരന്മാരിൽ മൂത്തയാളാണ്.  പങ്കജാക്ഷി, മോഹൻദാസ്,  
അംബുജാക്ഷി, മണിയമ്മ, വിലാസിനി, വിനോദിനി, രാമചന്ദ്രൻ, സുന്ദരേശൻ, കമലമ്മ, സുഭകേശൻ എന്നിവർ മറ്റ് സഹോദരങ്ങളാണ്.

നടേശൻ്റെ ചെറുപ്രായത്തിൽ അദ്ദേഹത്തിൻ്റെ പിതാവിനെ സന്ദർശിക്കാൻ മുൻ മുഖ്യമന്ത്രിയും മുതിർന്ന കോൺഗ്രസ് നേതാവുമായിരുന്ന ആർ. ശങ്കർ വീട്ടിലേക്ക് വരുമായിരുന്നു. 

സ്കൂൾ കാലഘട്ടത്തിൽ ഇന്ത്യൻ നാഷണൽ കോൺഗ്രസിൻ്റെ വിദ്യാർത്ഥി വിഭാഗമായിരുന്ന സ്റ്റുഡൻസ് കോൺഗ്രസിൻ്റെ നേതാവും സ്കൂൾ ലീഡറുമായിരുന്നു.  വിദ്യാഭ്യാസത്തിന് ശേഷം വ്യാപാരം, നിർമ്മാണ പ്രവർത്തനം എന്നീ മേഖലകളിൽ പ്രവർത്തിച്ചുവന്നു.

1962-ൽ  കമ്മ്യൂണിസ്റ്റ് പാർട്ടി ടിക്കറ്റിൽ തകഴി ഗ്രാമപഞ്ചായത്തിലേക്ക് മത്സരിച്ചു പരാജയപ്പെട്ടു. തുടർന്ന് കമ്മ്യൂണിസ്റ്റ് പാർട്ടിയിൽ നിന്നും സജീവ രാഷ്ട്രീയത്തിൽ നിന്നും ഒഴിവായി.

കണിച്ചുകുളങ്ങര ക്ഷേത്രത്തിന്റെ പ്രസിഡൻ്റായി 1964-ൽ നടേശൻ ചുമതലയേറ്റു. 62 വർഷമായി ആ സ്ഥാനത്ത് തുടരുന്നു.

എസ്എൻഡിപി യോഗം ജനറൽ സെക്രട്ടറിയായിരുന്ന എം.കെ.രാഘവന്റെ പിന്തുണയോടെ യോഗത്തിന്റെ നേതൃനിരയിലേക്ക് കടന്നുവന്നു. 

1995-96-ൽ ആദ്യമായി വെള്ളാപ്പള്ളി നടേശൻ എസ്എൻഡിപി യോഗം ജനറൽ സെക്രട്ടറിയായി തെരഞ്ഞെടുക്കപ്പെട്ടു. ഏറ്റവും കൂടുതൽ കാലം (30 വർഷമായി) നേതൃത്വത്തിലിരുന്ന സെക്രട്ടറിയാണ് അദ്ദേഹം. എസ്.എൻ ട്രസ്റ്റിന്റെ നേതാവും കൂടിയാണ് വെള്ളാപ്പള്ളി നടേശൻ.

അബ്കാരിയായ നടേശൻ
കേരളത്തിലെ പതിനാല് ജില്ലകളിലും
ബാർ ലൈസൻസ് നേടി 
സ്വന്തമായി ബാർ ഹോട്ടലുകളും
കൺവെൻഷൻ സെൻ്ററുകളും ഓഡിറ്റോറിയവും നടത്തി വരുന്നു.

ഒരു കെട്ടിട നിർമാണ കോൺട്രാക്റ്റർ 
കൂടിയായ നടേശൻ 
വെള്ളാപ്പള്ളി നടേശൻ & കമ്പനിയുടെ മാനേജിംഗ് ഡയറക്ടറാണ്.
പൊതു മരാമത്ത് കോൺട്രാക്റ്ററായാണ്
ഔദ്യോഗിക ജീവിതമാരംഭിച്ചത്.

1967 ജൂലൈ 13 നായിരുന്നു പ്രീതിയുമായുള്ള വിവാഹം.
ബിസിനസുകാരനും
എസ്എൻഡിപി യൂത്ത് മൂവ്മെൻ്റിൻ്റെ
ജനറൽ സെക്രട്ടറിയുമായ തുഷാറും
സിംഗപ്പൂരിൽ ബിസിനസ് നടത്തുന്ന
എൻജിനീറിംഗ് ബിരുദദാരിയായ 
വന്ദനയും വെള്ളാപ്പള്ളി നടേശൻ്റെ മക്കളാണ്.

## വിവാദങ്ങൾ
വിവിധ വർഷങ്ങളിലായി നിരവധി മുസ്ലിം, ക്രിസ്ത്യൻ വിരുദ്ധ വർഗീയപരമായ പ്രസ്താവനകൾ വെള്ളാപ്പള്ളി നടേശൻ വിവാദമായി. ക്രിസ്ത്യാനികൾക്കെതിരെയും മുസ്‌ലിംകൾക്കെതിരെയുമാണ് പ്രസ്താവനകളും പ്രഭാഷണങ്ങളും വരാറുള്ളത്. ഈ സമുദായങ്ങൾക്ക് കൂടുതൽ പ്രാതിനിധ്യമുള്ള പ്രദേശങ്ങളെ (മലപ്പുറം, കോട്ടയം ജില്ലകൾ) ലക്ഷ്യം വെച്ചുള്ള പരാമർശങ്ങളും കാണപ്പെടുന്നു  . 
മലപ്പുറമെന്ന പ്രത്യേക രാജ്യത്ത് ഭയന്നു ജീവിക്കുന്ന ആളുകളാണ് ഇവിടെയുള്ള പിന്നാക്കക്കാർ, സ്വതന്ത്രമായ വായു ശ്വസിച്ച് മലപ്പുറത്ത് ജീവിക്കാൻ പറ്റുമെന്ന് എനിക്ക് തോന്നുന്നില്ല, കേരളത്തിൽ ക്രിസ്ത്യൻ മുസ്ലീം സമുദായങ്ങൾ തന്ത്രപൂർവം ഭരണം പിടിച്ച് മുഖ്യമന്ത്രി പദം നേടാൻ ശ്രമിക്കുകയാണ് തുടങ്ങിയ പരാമർശങ്ങൾ വ്യാപകമായ എതിർപ്പുകൾക്കിടയാക്കി   . 2016-ൽ വിദ്വേഷപ്രസംഗത്തെ തുടർന്ന് അറസ്റ്റിലായിരുന്നു. 

## ആത്മകഥ
*  ** എൻ്റെ ഇന്നലെകൾ**

## അവലംബം

വർഗ്ഗം:1937-ൽ ജനിച്ചവർ
വർഗ്ഗം:സെപ്റ്റംബർ 10-ന് ജനിച്ചവർ
വർഗ്ഗം:എസ്.എൻ.ഡി.പി. യോഗം ജനറൽ സെക്രട്ടറിമാർ
വർഗ്ഗം:ആലപ്പുഴ ജില്ലയിൽ ജനിച്ചവർ